CELEX: 52009PC0381
Language: et
Date: 2009-07-22
Title: Ettepanek: Nõukogu otsus, mis käsitleb seisukohta EL-Ukraina assotsieerimiskava ja ühiskomitee loomise otsuse rakendamise soovituse vastuvõtmise kohta ühenduste ja nende liikmesriikide poolt koostöönõukogus, mis on loodud partnerlus- ja koostöölepinguga, millega luuakse partnerlus ühelt poolt Euroopa ühenduste ja nende liikmesriikide ning teiselt poolt Ukraina vahel

Tähtis õiguslik teade

|

52009PC0381

Ettepanek: Nõukogu otsus, mis käsitleb seisukohta EL-Ukraina assotsieerimiskava ja ühiskomitee loomise otsuse rakendamise soovituse vastuvõtmise kohta ühenduste ja nende liikmesriikide poolt koostöönõukogus, mis on loodud partnerlus- ja koostöölepinguga, millega luuakse partnerlus ühelt poolt Euroopa ühenduste ja nende liikmesriikide ning teiselt poolt Ukraina vahel  /* KOM/2009/0381 lõplik */  

	[pic] | EUROOPA ÜHENDUSTE KOMISJON |Brüssel 22.7.2009KOM(2009) 381 lõplikEttepanek:NÕUKOGU OTSUS,mis käsitleb seisukohta EL-Ukraina assotsieerimiskava ja ühiskomitee loomise otsuse rakendamise soovituse vastuvõtmise kohta ühenduste ja nende liikmesriikide poolt koostöönõukogus, mis on loodud partnerlus- ja koostöölepinguga, millega luuakse partnerlus ühelt poolt Euroopa ühenduste ja nende liikmesriikide ning teiselt poolt Ukraina vahelSELETUSKIRIPaaril viimasel aastal on Euroopa naabruspoliitika võimaldanud ELil ja tema partneritel saavutada edu omavahelise koostöö süvendamises ning selle paremas suunamises partnerite vajadustele ja reformipüüdlustele. Koostöö Ukrainaga on tihenenud sedavõrd, et suhete süvendamine ELiga on täiesti õigustatud.Ukraina ja ELi esimesed lepingulised suhted loodi 1994. aastal, mil lepinguosalised kirjutasid alla kahepoolsele EL-Ukraina partnerlus- ja koostöölepingule. Leping jõustus 1998. aastal. Seoses Euroopa naabruspoliitika loomisega otsustasid EL ja Ukraina arendada omavahelisi suhteid, kasutades EL-Ukraina tegevuskava, mis võeti vastu 2005. aasta veebruaris. Tegevuskava rakendamist on jälgitud nii ühiselt kui ka Euroopa Komisjoni iga-aastaste eduaruannete kaudu.2007. aasta märtsis alustasid EL ja Ukraina läbirääkimisi assotsieerimislepingu üle, et vahetada välja 1998. aasta partnerlus- ja koostööleping ning laiendada osaliste vahelist koostööd. Pärast Ukraina saamist Maailma Kaubandusorganisatsiooni liikmeks sai läbirääkimiste üheks teemaks põhjaliku ja tervikliku vabakaubandusala loomine ELiga. Läbirääkimised assotsieerimislepingu sõlmimiseks käivad ja lepingu ratifitseerimine võib võtta veel mõned aastad enne, kui leping saab täielikult jõustuda.Nõukogu rõhutas oma 2008. aasta veebruari järeldustes tegevuskavade keskset rolli partnerite ja ELi lähendamises. Tegevuskavad aitavad kaasa ELi ja tema partnerite vaheliste lepingute tegelikule rakendamisele; samuti on nad muutumas oluliseks taustmaterjaliks teistele abiandjatele. Et nimetatud suhted süvenevad ja mõningad eesmärgid saavutatakse samal ajal, kui lepitakse kokku uusi, on vaja uusi vahendeid. Eelduseks on piisav edu praeguse tegevuskava rakendamisel, ühised väärtused ja huvid. 2008. aasta septembris Pariisis toimunud EL-Ukraina tippkohtumisel tervitati asjaolu, et Euroopa Liidu ja Ukraina partnerlus on pärast EL-Ukraina tegevuskava vastuvõtmist 2005. aastal märkimisväärselt edasi arenenud kõigis ühist huvi pakkuvates valdkondades.Eespool öeldu alusel ning võttes arvesse märkimisväärset edu läbirääkimistel assotsieerimislepingu sõlmimiseks, kutsus tippkohtumine üles töötama välja uue praktilise vahendi, mis vahetaks välja EL-Ukraina tegevuskava.2008. aasta detsembris käivitati läbirääkimised selle vahendi – assotsieerimiskava – koostamiseks. Nimetatud kava peab asendama praeguse tegevuskava, valmistama ette uue EL-Ukraina assotsieerimislepingu ja aitama kaasa selle aegsale rakendamisele pärast lepingu jõustumist.Tegevuskava rakendamise käigus saadud kogemused viitavad, et vaja oleks partnerriikide ambitsioonide ja võimalustega paremini sobitatud dokumenti, mis edendaks samal ajal ka õigusnormide lähendamist ELi õigusele ja standarditele. Tegevuskavade põhijooni, nimelt nende konkreetsust, ajalist kindlaksmääratust ja tegevusele suunatust, tuleb säilitada ja parandada.Analoogselt Euroopa naabruspoliitika tegevuskavade, näiteks EL-Ukraina tegevuskava (nõukogu 14. juuni 2004. aasta järeldused), heakskiitmiseks vastu võetud menetlustega kiidab nõukogu assotsieerimiskava heaks ning seejärel vastav koostöönõukogu kinnitab selle. Seetõttu lisab Euroopa Komisjon nõukogu otsuse ettepaneku EL-Ukraina koostöönõukogus vastu võetava ühenduste ja nende liikmesriikide seisukoha kohta, mis käsitleb assotsieerimiskava rakendamisega seotud lisatud soovituse vastuvõtmist.Peale selle tuleb luua komitee, kes hindaks üle assotsieerimiskava rakendamisel tehtud edusamme, määraks kindlaks tulevikuprioriteedid ja hindaks, kas kavas on vaja teha kohandusi. Kuni ei ole veel sõlmitud EL-Ukraina assotsieerimislepingut, teeb Euroopa Komisjon ettepaneku, et EL-Ukraina koostöönõukogu looks sellise ühiskomitee kõrgemate ametnike tasandil.Euroopa Komisjon palub seepärast nõukogul võtta vastu lisatud nõukogu otsuse ettepanek.Ettepanek:NÕUKOGU OTSUS,mis käsitleb seisukohta EL-Ukraina assotsieerimiskava ja ühiskomitee loomise otsuse rakendamise soovituse vastuvõtmise kohta ühenduste ja nende liikmesriikide poolt koostöönõukogus, mis on loodud partnerlus- ja koostöölepinguga, millega luuakse partnerlus ühelt poolt Euroopa ühenduste ja nende liikmesriikide ning teiselt poolt Ukraina vahelEUROOPA LIIDU NÕUKOGU,võttes arvesse nõukogu ja komisjoni 26. jaanuari 1998. aasta otsuse nr 98/149/EÜ, ESTÜ, Euratom (partnerlus- ja koostöölepingu sõlmimise kohta ühelt poolt Euroopa ühenduste ja nende liikmesriikide ning teiselt poolt Ukraina vahel) artiklit 1,võttes arvesse komisjoni ettepanekut[1]ning arvestades järgmist:1.  Partnerlus- ja koostööleping, millega sõlmiti partnerlus ühelt poolt Euroopa ühenduste ja nende liikmesriikide ning teiselt poolt Ukraina vahel, sõlmiti 14. juunil 1994 ja see jõustus 1. märtsil 1998.2.  Euroopa ühendused ja nende liikmesriigid peavad praegu läbirääkimisi Ukrainaga assotsieerimislepingu sõlmimiseks.3.  Lepinguosalised kavatsevad rakendada EL-Ukraina assotsieerimiskava, mis asendab praeguse EL-Ukraina tegevuskava, valmistab ette uue EL-Ukraina assotsieerimislepingu ja aitab kaasa selle aegsale rakendamisele, leppides kokku konkreetsed meetmed oma eesmärkide saavutamiseks.4.  Tuleb luua komitee, kes hindaks assotsieerimiskava rakendamisel tehtud edusamme, määraks kindlaks tulevikuprioriteedid ja hindaks, kas kavas on vaja teha kohandusi. Selle kõrgemate ametnike tasandil toimiva ühiskomitee peaks asutama EL-Ukraina koostöönõukogu,ON TEINUD JÄRGMISE OTSUSE:Ainus artikkelÜhenduste ja nende liikmesriikide poolt partnerlus- ja koostöölepinguga (millega luuakse partnerlus ühelt poolt Euroopa ühenduste ja nende liikmesriikide ning teiselt poolt Ukraina vahel) loodud koostöönõukogus vastuvõetav seisukoht seoses EL-Ukraina assotsieerimiskava rakendamisega rajaneb käesolevale otsusele lisatud koostöönõukogu soovituse eelnõul. Kui see on asjakohane, teeb koostöönõukogu hiljem, kooskõlastatult ühenduse ja selle liikmesriikidega kohandusi assotsieerimiskava tegevuslikes osades.Brüssel, 22.7.2009Nõukogu nimeleesistuja1. LISA EL-Ukraina assotsieerimiskava rakendamise soovituse eelnõuEL-Ukraina koostöönõukogu,võttes arvesse partnerlus- ja koostöölepingut, millega luuakse partnerlus ühelt poolt Euroopa ühenduste ja nende liikmesriikide ning teiselt poolt Ukraina vahel (edaspidi „partnerlus- ja koostööleping”), eriti selle artiklit 85,ning arvestades järgmist:5.  Partnerlus- ja koostöölepingu artikkel 85 annab koostöönõukogule õiguse anda kahe lepinguosalise kokkuleppel asjakohaseid soovitusi.6.  Partnerlus- ja koostöölepingu artikli 102 kohaselt kasutavad lepinguosalised mis tahes üld- või erimeetmeid täitmaks lepingukohaseid kohustusi ning tagavad, et lepingus sätestatud eesmärgid saavutatakse.7.  Partnerlus- ja koostöölepingu osalised peavad praegu läbirääkimisi assotsieerimislepingu sõlmimiseks, mis hõlmaks põhjaliku ja tervikliku vabakaubandusala.8.  Partnerlus- ja koostöölepingu osalised on EL-Ukraina assotsieerimiskava tekstis kokku leppinud.9.  EL-Ukraina assotsieerimiskava asendab praeguse EL-Ukraina tegevuskava, valmistab ette uue EL-Ukraina assotsieerimislepingu ja aitab kaasa selle aegsale rakendamisele, sest selles on ühiselt kindlaks määratud konkreetsed meetmed, mis annavad praktilisi suuniseid lepingu ettevalmistamiseks ja rakendamiseks.10.  Assotsieerimiskaval on kaks eesmärki: määrata kindlaks konkreetsed meetmed assotsieerimislepingu ettevalmistamiseks ja luua laiem põhi üldeesmärgile saavutada Ukraina ja Euroopa Liidu poliitiline ühtsus ja suurem majanduslik integratsioon.11.  Assotsieerimiskava on töödokument, mida vajadusel täiendatakse punktis 3.9 osutatud eduaruannete alusel ning selle üldeesmärkide saavutamiseks,ON VASTU VÕTNUD KÄESOLEVA SOOVITUSE:Ainus artikkelKoostöönõukogu soovitab, et lepinguosalised rakendavad lisatud EL-Ukraina assotsieerimiskava, niivõrd kui rakendamine on suunatud EL-Ukraina assotsieerimislepingu ettevalmistamisele ja rakendamisele.………………………….. (koht)Koostöönõukogu nimeleesistuja2. LISAÜhiskomitee loomise otsuse eelnõuEL-Ukraina koostöönõukogu,võttes arvesse partnerlus- ja koostöölepingut, millega luuakse partnerlus ühelt poolt Euroopa ühenduste ja nende liikmesriikide ning teiselt poolt Ukraina vahel (edaspidi „partnerlus- ja koostööleping”), eriti selle artiklit 88,ning arvestades järgmist:12.  Partnerlus- ja koostöölepingu artikkel 88 annab koostöönõukogule õiguse luua muid komiteid või organeid, kes abistavad teda ülesannete täitmisel, määrates kindlaks nende komiteede või organite koosseisu, ülesanded ja töökorralduse.13.  Partnerlus- ja koostöölepingu osalised peavad läbirääkimisi assotsieerimislepingu sõlmimiseks, mis hõlmaks põhjaliku ja tervikliku vabakaubandusala.14.  Partnerlus- ja koostöölepingu osalised on EL-Ukraina assotsieerimiskava teksti kokku leppinud.15.  Tuleb luua komitee, kes hindaks assotsieerimiskava rakendamisel tehtud edusamme, määraks kindlaks tulevikuprioriteedid ja hindaks, kas kavas on vaja teha kohandusi. Ühiskomitee toimib kõrgemate ametnike tasandil,ON TEINUD JÄRGMISE OTSUSE:Ainus artikkelKoostöönõukogu loob ühiskomitee kõrgemate ametnike tasandil. Kõnealune ühiskomitee hakkab hindama assotsieerimiskava rakendamisel tehtud edusamme, määrab kindlaks tulevikuprioriteedid ja määrab kindlaks, kas kavas on vaja teha kohandusi.Ühiskomitee tuleb kokku regulaarselt, vähemalt kord aastas.………………………….. (koht)Koostöönõukogu nimeleesistuja [1] ELT xxxxxxxx